Ébredés (Awakening)

Az Ébredés című küldetés a Hajnaliőrség kiegészítőben érhető el. Ez a
második küldetés (az első küldetés az Őrség megtalálása). Itt tanulható meg az
első szava az Energialopás kiáltásnak. Serena, a titokzatos nő, itt lép először
kapcsolatba a Sárkányszülöttel.

  Következő
  ID
 kód:

## **Háttér**

*Találkoztam Isrannal, aki egy*
vámpírvadász csoportnak a feje, kik a Hajnalőrségként ismertek.
A vámpírok, akik megtámadták az Éberség Csarnokát (Hall of Vigilants), valószínűleg a Homályüreg Kriptába rejtőznek.
Isran megkért rá, hogy keressem fel ezt a helyet, és jöjjek rá, mire készülnek
ezek a vámpírok.

## **Végigjátszás**

=== **Homályüreg Kripta (Dimhollow**
Crypt) ===

A kriptába lépés után két vámpír beszélgetését lehet hallani egy jelenlegi
eseményről (egy Ébert emlegetnek, ki bátran harcolt, de
feleslegesen). Éber Tolan holtan fekszik a padlón, a kripta
nagykapujának közepén. A vámpírok mellett Halálkopók is vannak. A legyőzésük
után, menj fel a jobb oldalon lévő torony második szintjére. Egy a szintednek
megfelelő fegyver van odabent egy ládával és egy urnával. A lépcsők tetején
található egy lánc, amit ha meghúzol, kinyílik az ajtó egy következő kamrába.

A folyosón átvágva egy barlangba lehet eljutni, ahol egy vámpír van és
néhány csontváz. A baloldalon egy másik kapu van, ami a
mellette lévő karral nyitható. E mögött a kapu mögött egy Bűvölőasztal
van néhány lélekkővel.

Észak felé van egy lépcsősor, amin ha lemész, egy magas szintű Draugr-t
és néhány vámpírt találhatsz. Ebben a szobában 4 további kapu található:

* A keleti kapu egy koporsóhoz vezet, amiből egy magasabb szintű Draugr fog kitörni. Ha szembeállsz a koporsóval, a jobb oldalán lévő ketrec falain túl egy szinthez igazított, bűvölt fegyver található, amit könnyű megkapni, ha a Telekinézis varázslatot használod.

* Az északi ajtó egy csapdához vezet és néhány varázsitalhoz.
* A délnyugati kapu egy mesterszintű, zárt ládához vezet.
* Az északkeleti kapu vezet a következő helyszínre!

A folyosót követve egy nagy barlanghoz lehet eljutni, ahol egy nagy tó
van. A vízből több csontváz fog előmászni, hátulról pedig egy vámpír fut majd
elő. Ezután egy szobába kell befutnod egy lejtő tetejére, ahol több vámpír és néhány
halálkopó fog fogadni. Esetleg pár Fagymarás pók is megjelenhet. Néha ezek a
pókok már holtan fekszenek, mert a halálkopók és a vámpírok megölték őket.
Innen egy újabb folyosó vezet tovább a következő kamrába, ahol egy hatalmas
vasajtó áll.

A kapu mögött egy magas szintű vámpírfőnök harcol egy óriás fagymarás
pókkal. Miután kinyitod a kaput, le kell győznöd őket, ha tovább akarsz jutni.
Meg lehet várni, hogy a vámpír megölje a pókot, így neked már csak őt kell
megölnöd, ám néhány esetben a vámpír újjáéleszti a pókot, hogy vele harcoljon.

=== **Homályüreg Barlang (Dimhollow**
Cavern) ===

A következő teremben egy újabb rövid beszélgetésnek lehetünk fültanúi,
ami most Lokil és Éber Adalvald között folyik. A beszélgetés végén Lokil megöli
Adalvaldot. Miután elhaladtál a Vízköpők mellett, rálátásod nyílik az egész
barlangra. Egy lejjebb fekvő erkélyen megtalálhatod Adalvald holttestét és a
könyvének egy másolatát, a Feljegyzések a Homályüreg Kriptáról, 3. részét (Notes
on Dimhollow Crypt, Vol 3.), ami a hely felépítésébe enged betekintést.

Miután legyőzted Lokilt és a szolgáit, menj be a kör alakú terület
közepére, a talapzathoz.

Nyomd meg a gombot a talapzaton, majd told a helyükre a parázstartókat,
míg össze nem kapcsolódik mind egy liláskék tűznyalábbal, ahogy a képen is
látod.

Azzal a parázstartóval kezdd, ami az első tűznyalábban áll, aztán így
folytasd:

* Az elsőt told a külső körbe.
* A következőt a belső körbe.
* A harmadikat a külső körbe.
* A negyediket a belső körbe.
* Az ötödiket a belső körbe.

Ezek után a padló fel fog fedni egy szarkofágot, amiben egy Serena
nevű nő fekszik. Ezek után már csak beszélni kell Serenával, így a küldetés
befejeződik, és elkezdődik a következő feladat: a Vérvonal.

## Forrás

http://elderscrolls.wikia.com/wiki/Awakening\_%28Dawnguard%29